שי רוזן

שי רוזן

פנחס רוזן (אבא)

ריקי רוזן (אמא)

איתמר רוזן, אדם רוזן (אחים)

רחל חסון (חמה)

סילבן חסון (חם)

אורנה כץ, אפרת חסון, מני חסון, מירב כץ, ספיר רוזן, סמדר, מיכל, משה כץ, אהרון כץ, אלין חסון, מייק (גיסים)

רז רוזן, "פיפה" רוזן, סיון חסון, הילדות של מני ואלין, שנטל חסון, הילדות של משה ואורנה, יהורם חסון, רייצ'ל חסון, ג'יזל חסון (אחיינים)

## סדרה

### מגולם/ת בידי

דביר בנדק

**שי רוזן** הוא הפרוטגוניסט הראשי של סברי מרנן. שי הוא בנם של ריקי ופנחס רוזן, בעלה של שני רוזן ואביהם של לילך, יעל וללי רוזן.

שי מופיע בכל 243 פרקי הסדרה, מה שהופך אותו לאחת משתי הדמויות היחידות שמופיעות בכל פרקי הסדרה (ביחד עם שני).

שי מגולם על ידי דביר בנדק.

## אישיות

### תכונות

שי הוא אב ובעל אוהב, בעל הומור מוזר (בדומה לאביו), קמצן ואוהב לאכול (שתי תכונות אלה מוצגות רבות בסדרה).

שי אוהב את אשתו, אך פעמים רבות (במיוחד בעונה הראשונה) נוהג לפלרטט עם הנשים שאחיו איתמר ואדם מביאים לארוחת שישי, להן הוא מושיט יד ללחיצה, מחייך ואומר בקביעות את המשפט "נעים מאוד שי".

פעמים רבות הוא מוצא את עצמו באמצע בין אשתו שני לאימו ריקי, בשל התיעוב ההדדי בין שתיהן (בייחוד בשתי העונות הראשונות). שי לעתים אף חושש מעט מלדבר עם אימו על נושאים רגישים שלגביהם שני שולחת אותו לדבר איתה.

שי מזכיר בתכונות רבות את אביו פנחס, ואף דומה לו במראה החיצוני.

בנוסף הוא אדם ידידותי שנוטה להסתדר בקלות עם אנשים ותכונה זו מוצגת לאורך הסדרה ביחסו לאנשים.

שי יצירתי בדומה לאחיו איתמר, אך לא חכם במיוחד, וגם מוצג כתמים לעתים.

בעונות המאוחרות יותר של הסדרה שי מתעניין בטכנולוגיה והופך לכוכב רשת, ונהנה מכך.

בנוסף על פי הפרק "ילד להשכיר" נראה ששי ושש בעבר להשאיר את בנותיו אצל מישהו אחר, במיוחד אצל גיסתו מירב.

### מראה

שי קירח, אך מספר פעמים בסדרה צוין שבצעירותו היה לו שיער ג'ינג'י מתולתל.

הוא מזכיר חיצונית את אביו בתווי הפנים ובמבנה הגוף שלו, אך את צבע עיניו (כחול) ככל הנראה ירש מאימו ריקי., ובנוסף הוא גבוה בניגוד לאביו.

בשלוש העונות הראשונות שי שמן, אך לאחריהן הא יורד במשקל (בעקבות הירידה במשקל של דביר בנדק).

## ביוגרפיה

### לפני הסדרה

שי נולד ב-1973 (תאריך משוער) בתור הבן הבכור של פנחס וריקי רוזן.

אחיו הצעירים הם איתמר ואדם. על פי הפרק "שם המשחק" אופיה של ריקי בילדותו של שי היה בעייתי כבר אז, וכדי לנסות 'להתנתק' ממנה הוא ואיתמר המציאו משחק מורכב שאותו בנו במשך כל ילדותם.

שי חלם להיות קוסם בהיותו ילד, ובפלאשבק לקטע זה נראה כי היה לו בעבר שיער ג'ינג'י ארוך מתולתל, באופן אירוני להיותו קירח מוחלט בהווה.

בדומה לשאר משפחת רוזן, יחסיו עם משפחתו המורחבת (בעיקר עם אימה ואחייה של ריקי) מאז ומתמיד היו בעיתיים.

בזמן שירותו בצה"ל הכיר את שני חסון. השניים התחילו לנהל מערכת יחסים לאחר 6 שנים (2000) ונישאו בשנת 2002.

במהלך השנתיים שלפני חתונתם התקיימה פרידה של חודשיים ביניהם שבה שי היה בזוגיות עם ענת, אותה גילמה בפרק אחד עירית נתן-בנדק, אשתו של דביר בנדק.

בשנת 2005 (משוער) נולדה בתם הבכורה לילך, בשנת 2007 (משוער) נולדה בתם האמצעית יעל.

### עונה 1

בעונה זו כמו בכל שאר הסדרה שי ושני מבקרים כל יום שישי אצל המשפחה של אחד מהם. מאחר ועונה זו פחות עלילתית ואין המשכיות בין פרקי הסדרה לא מתרחשים אירועים מיוחדים בנוגע לשי.

### עונה 2

בתחילת העונה שני נמצאת בשלב מתקדם של היריון שלישי, והחצי הראשון של העונה מתאר את הסבל ששי עובר בהתמודדות עם ההיריון של שני.

בעונה זו שי הולך למילואים בפרק אחד שם אימו ריקי מעוררת אזעקת שווא.

באמצע העונה שני יולדת את בתו השלישית, ללי, בשנת 2012.

### עונה 3

עונה זו, בדומה לעונה 1, לא המשכית ברוב הפרקים, לכן ברובה לא קורים אירועים משמעותיים בנוגע לשי.

לקראת סוף העונה, שי נשלח לרילוקיישן מהעבודה שלו בפיניקס, אריזונה, ארה"ב. שי נותן לאיתמר את האוטו שלו לזמן שהם יהיו בחו"ל. איתמר, שהתגורר במהלך העונה אצל ריקי ופנחס, ומירב, מתחרים בפרק האחרון של העונה מי ישמור לשי ושני על הבית בתקופה זו, ולבסוף מגיעים לפשרה שהמשפחות רוזן וחסון יתחלקו חצי-חצי בתשלום החשבונות של הבית, ושאיתמר ומירב יגורו ביחד אצלם. העונה מסתיימת כששי ושני טסים לארה"ב.

### עונה 4

בתחילת עונה זו, שמתקיימת רגעים ספורים לאחר סיום הקודמת, מתגלה כי איתמר ומירב שנסעו לביתם של שי ושני היו מעורבים בתאונה עם האוטו של שי.

שלושה חודשים לאחר מכן שי ושני חוזרים לארץ לאחר שמסתבר ששי פוטר מעבודתו, בעקבות מכירת החברה שלו. שי ושני חוזרים לדירתם, ומירב חוזרת לגור אצל הוריה, אך איתמר מפתח זוגיות עם לירי גבריאל שהייתה האחראית לתאונה ובכך עוזב את בית הוריו.

שי מרזה משמעותית בעונה זו ובעקבות כך מתחיל לאכול בריא, ובמקום השניצלים בביקורים אצל ריקי אוכל בייליקים.